ഏഴ് വയസ്സുകാരിയായ തട്ടിക്കൊണ്ടുപോയി പീഡിപ്പിച്ചു: യുവാവിന് 25 വര്ഷം തടവും പിഴയും കരുനാഗപ്പള്ളി: ഏഴ് വയസ്സുകാരിയായ സ്കൂള് വിദ്യാര്ഥിനിയെ തട്ടിക്കൊണ്ടുപോയി ബലാത്സംഗം ചെയ്ത കേസില് പ്രതിക്ക് വിവിധ വകുപ്പുകളിലായി 25 വര്ഷം ജീവപര്യന്തം കഠിനതടവും 50,000 രൂപ പിഴയും ശിക്ഷ. ശിക്ഷ ഒരേ കാലയളവില് അനുഭവിച്ചാല് മതിയാകും. കരുനാഗപ്പള്ളി പോക്സോ കോടതി സ്പെഷല് ജഡ്ജി എ. ഷാജഹാനാണ് വിധി പ്രസ്താവിച്ചത്. ചവറ തേവലക്കര സ്വദേശി ഹാരിസ് എന്ന ജാരിസിനെയാണ് 35 കോടതി ശിക്ഷിച്ചത്. നിരവധി ക്രിമിനല് കേസുകളില് പ്രതിയാണ് ഇയാള്.2018 സെപ്റ്റംബര് 22നാണ് കേസിനാസ്പദമായ സംഭവമുണ്ടായത്. വൈകീട്ട് സ്കൂള് ബസില് വന്നിറങ്ങി വീട്ടിലേക്ക് നടന്നുപോകുകയായിരുന്ന പെണ്കുട്ടിയെ ബൈക്കില് തട്ടിക്കൊണ്ടുപോയി വിജനമായ സ്ഥലത്തെത്തിച്ച് ബലാത്സംഗത്തിനിരയാക്കി എന്നാണ് പ്രോസിക്യൂഷന് കേസ്. തെക്കുംഭാഗം പൊലീസ് രജിസ്റ്റര് ചെയ്ത കേസില് സാഹചര്യത്തെളിവുകളെല്ലാം കോടതിയില് പ്രോസിക്യൂഷന് അനുകൂലമായിരുന്നു. ബലാത്സംഗത്തിനുശേഷം റോഡില് ഇറക്കിവിട്ട പെണ്കുട്ടിയെ സമീപവാസിയായ വീട്ടമ്മ കാണുകയും സ്കൂള് ഐ.ഡി കാര്ഡില്നിന്ന് ലഭിച്ച നമ്ബര് വഴി വീട്ടുകാരെ അറിയിക്കുകയുമായിരുന്നു. ഇൗ വീട്ടമ്മയും പെണ്കുട്ടിയുടെ വീട്ടുകാരും ശക്തമായ സമ്മര്ദങ്ങളെ അതിജീവിച്ചാണ് കോടതിയില് കേസിന് അനുകൂലമായ മൊഴി നല്കിയത്. ചവറ, തേവലക്കര, തെക്കുംഭാഗം പ്രദേശങ്ങളിലായുള്ള നിരവധി കേസുകളില് ഇയാള് പ്രതിയാണ്.നാലുതവണ കാപ കേസില് ജയിലിലായിരുന്നു. നിലവില് ഇരുപതോളം കേസുകളില് വിചാരണ നേരിടുന്നുണ്ട്. പല കേസുകളിലും സാക്ഷികളെ ഭീഷണിപ്പെടുത്തി കോടതിയില് മൊഴി മാറ്റിപ്പറയിപ്പിച്ച് ശിക്ഷയില്നിന്ന് രക്ഷപ്പെട്ടുപോരുന്ന ശൈലിയാണ് ഇയാള്ക്കുണ്ടായിരുന്നതെന്നും പ്രോസിക്യൂഷന് പറഞ്ഞു. തെക്കുംഭാഗം പൊലീസ് ഇന്സ്പെക്ടര് ജയകുമാര് രജിസ്റ്റര് ചെയ്ത കേസില് പ്രോസിക്യൂഷനുവേണ്ടി സ്പെഷല് പബ്ലിക്ക് പ്രോസിക്യൂട്ടര് പി. ശിവപ്രസാദ് കോടതിയില് ഹാജരായി.